
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА
ОТ ДИМИТЪР НИКОЛОВ
КМЕТ НА ОБЩИНА БУРГАС

Относно: Отдаване под наем на общински имот – частна общинска собственост, представляващ част от самостоятелен обект в сграда с идентификатор 07079.608.15.1.93 по КККР на гр. Бургас, находящ се в гр. Бургас, ул. „Константин Величков“ №29, вх. 5, партер, на юридическо лице с нестопанска цел за осъществяване на общественополезна дейност - „Общински съюз на пенсионерите - Бургас“
УВАЖАЕМИ ОБЩИНСКИ СЪВЕТНИЦИ,

В Община Бургас е постъпило заявление вх. №78-00-112/13.02.2023г. от Сдружение с нестопанска цел в обществена полза „Общински съюз на пенсионерите - Бургас“, ЕИК 176810381, вписано в Регистъра на юридическите лица с нестопанска цел с решение на Бургаски окръжен съд от 13.01.2015г., под №2, том 1, стр. 12, по ф.д. 2/2015г., със седалище и адрес на управление: Община Бургас, гр. Бургас, ул. „Иван Богоров“ №19, представлявано от А. Апостолов – представляващ сдружението и член на Управителния съвет, с искане за предоставяне под наем на недвижим, нежилищен имот – частна общинска собственост, находящ се в гр. Бургас, ул. „Константин Величков“ №29, вх. 5, партер.

Сдружението ползва под наем няколко общински имота, като един от тях е масивна едноетажна сграда, с площ 103,99 кв.м, построена до жилищен блок №4 в ж.к. „Лазур“, гр. Бургас, актувана с Акт №863/17.06.1988г. за частна общинска собственост, при граници: север – трафопост и бл. 4, изток – зелени площи, юг – бл. 1 и бл. 3, запад – бл. 2 и зелени площи. Тъй като сградата не е годна вече за експлоатация, искането на сдружението е да им бъде предоставен друг общински имот на ул. „Константин Величков“ №29, в който да бъде настанен пенсионерски клуб „Чайка“.
Визираният общински имот е актуван с Акт №7558/11.02.2014г. за частна общинска собственост и представлява част от самостоятелен обект в сграда с идентификатор 07079.608.15.1.93 по КККР на гр. Бургас, находящ се на партерния етаж на ЖСК „Октомврийска слава“, с административен адрес: гр. Бургас, ул. „Константин Величков“ №29, вх. 5. 
Целият обектът е с обща застроена площ 244 кв.м и се състои от 9 помещения, при съседни самостоятелни обекти на целия обект в сградата: на същия етаж: 07079.608.15.1.91, 07079.608.15.1.94, 07079.608.15.1.65; под обекта: 07079.608.15.1.94; над обекта: 07079.608.15.1.50, 07079.608.15.1.49, 07079.608.15.1.67, 07079.608.15.1.66. 
Към настоящия момент помещения с №№7,8,9 са свободни, като същите са функционално обособени в един общ обект със самостоятелен вход, санитарен възел и обща площ 38,44 кв.м. 
Обектът не е необходим за нуждите на органите на Община Бургас или на юридически лица на издръжка на общинския бюджет и може да бъде отдаден под наем по реда на чл. 14, ал. 6 от Закона за общинската собственост, без търг или конкурс на юридически лица с нестопанска цел, осъществяващи дейност в обществена полза, по ред, определен в наредбата по чл. 8, ал. 2  от закона.
Съгласно Приложение №7 за размера на базисните наемни цени за 2023г. към Наредбата за определянето и администрирането на местните такси и цени на услугите на територията на Община Бургас, приета от Общински съвет – Бургас, е определен размерът на месечния наем за отдаване под наем на частта от самостоятелен обект в сграда с идентификатор 07079.608.15.1.93 по КККР на гр. Бургас, както следва: 38,44 кв.м (площ) х 2,00 лв/кв.м (помещения за осъществяване дейността на юридически лица с нестопанска цел в обществена полза, без ДДС) х 1 (корекционен коефициент за състояние и предназначение на обекта) х 1,2 (корекционен коефициент за зона) = 92,25 (деветдесет и два лева и двадесет и пет стотинки) лева, без ДДС.
Помещението е нужно на сдружението с нестопанска цел за развиване на административна и организационна дейност в услуга на пенсионерите в Община Бургас.
Предвид изложеното и на основание правомощията ми по чл. 64, ал. 1 от Правилника за организацията и дейността на Общинския съвет и взаимодействието му с Общинската администрация на община Бургас, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 14, ал. 6 от Закона за общинската собственост и чл. 21, ал. 1, т. 2 от Наредбата за реда за придобиване, управление и разпореждане с общински имоти и вещи, приета от Общински съвет - Бургас, да вземе следното
Р   Е   Ш   Е   Н   И   Е:
Да се отдаде под наем, за срок от 5 години, на Сдружение с нестопанска цел за осъществяване на общественополезна дейност „Общински съюз на пенсионерите - Бургас“, ЕИК 176810381, вписано в Регистъра на юридическите лица с нестопанска цел с решение на Бургаски окръжен съд от 13.01.2015г., под №2, том 1, стр. 12 по ф.д. 2/2015, със седалище и адрес на управление: Община Бургас, гр. Бургас, ул. „Иван Богоров“ №19, представлявано от А. Апостолов – представляващ сдружението и член на Управителния съвет, част от недвижим, нежилищен имот – частна общинска собственост, актуван с Акт №7558/11.02.2014г. за частна общинска собственост, находящ се в гр. Бургас, ул. „Константин Величков“ №29 (ЖСК „Октомврийска слава“), вх. 5, партер, представляващ самостоятелен обект в сграда с идентификатор 07079.608.15.1.93 по КККР на гр. Бургас, състояща се от помещения с №№7,8,9, функционално обособени като един общ обект със самостоятелен вход, санитарен възел и обща площ 38,44 кв.м, при съседни самостоятелни обекти на целия обект в сградата: на същия етаж: 07079.608.15.1.91, 07079.608.15.1.94, 07079.608.15.1.65; под обекта: 07079.608.15.1.94, над обекта: 07079.608.15.1.50, 07079.608.15.1.49, 07079.608.15.1.67, 07079.608.15.1.66, при заплащане на месечен наем в размер на 92,25 (деветдесет и два лева и двадесет и пет стотинки) лева, без ДДС.
Приложение: Заявление вх. №78-00-112/13.02.2023г. в Община Бургас; Акт №7558/11.02.2014г. за частна общинска собственост; Удостоверение №015/05.02.2015г. на Министерство на правосъдието; Решение на БОС от 13.01.2015г., под №2, том 1, стр. 12, по ф.д. 2/2015г.; Схема - разпределение на обекта; Схема №47910/16.12.2013г., издaдена от СГКК - гр. Бургас. 

